[{"text_idx": "#000000", "text": "\u201cRwy\u2019n gwneud darnau cerfluniol yn seiliedig ar geometreg ffurfiau naturiol. Ar hyn o bryd rwy\u2019n defnyddio porslen fel fy mhrif ddeunydd. Mae\u2019r ffurfiau cerfluniol yn cael eu hadeiladu\u2019n araf dros gyfnod o wythnosau neu fisoedd, ac yn cael eu tanio nifer o weithiau yn ystod y broses o greu."}, {"text_idx": "#000001", "text": "Mae fy ngwaith yn cyfuno patrymau rheolaidd a\u0302 nodweddion ffurfiau ffractal o natur. Mae\u2019r siapiau gorffenedig yn ganlyniad o ymateb greddfol i\u2019r cyfeiriad y mae\u2019r patrwm yn ei gymryd yn ogystal a\u0302\u2019r afreoleidd-dra yn yr elfennau o\u2019r patrwm wedi\u2019u gwneud a\u0302 llaw."}, {"text_idx": "#000003", "text": "Rwy\u2019n defnyddio lluniadau/ffotograffau/collage ac ati o ffurfiau naturiol yn ogystal ag ymchwil i hanes a seicoleg estheteg ffurf a phatrwm i ddatblygu fy ngwaith. Mae gen i hefyd lawer iawn o ddeunydd rydw i\u2019n tynnu arno o fy ymchwil yn ystod fy astudiaethau MA yng Ngholeg Celf a Dylunio Crawford.\u201d"}]